**Тема:** Предметны белдерүче сүзләр. Эш-хәрәкәтне белдергән сүзләр.

**Дәрес максатлары:**

* Балаларны предметны һәм эш-хәрәкәтне белдергән сүзләр белән таныштыру.
* Предметны белдергән сүзләргә кем? нәрсә?, эш-хәрәкәтне белдергән сүзләргә нишли? нишлиләр? Соравын куя белергә өйрәтү.
* Кем? нәрсә? соравына җавап бирүче сүзләрне аера белү күнекмәләре формалаштыру.
* Предметны һәм эш-хәрәкәтне белдергән сүзләр тамгалары белән таныштыру.
* Схемаларга карап җөмләләр төзи белү күнекмәләре формалаштыру.
* Укучыларда тырышлык, мөстәкыйльлек тәрбияләү.

**Дәрес барышы.**

1. **Оештыру моменты.**

Хәерле көн балалар. Бүгенге татар теле дәресенә мин үзем белән кояшны алып килдем. Ләкин ул нишләптер елмаймый. Дәрескә кергәндә ул миңа мөрәҗәгать итте. “Әгәр дә укучылар дәрестә актив катнашалар, кычкырып, матур итеп җавап бирәләр икән- мин елмаячакмын,”-диде. Әйдәгез тырышып карыйк әле укучылар! Без беләбез кояш тирәли 9 планета барлыгын. Бүгенге дәресебезнең без эшләяячәк биремнәре шушы планеталарга урнашкан, Без аларны кояш янына урнаштырачакбыз. Һәрбер укучы үзенең эшен һәм иптшенең җавапларына игътибарлы булса иде. Ягез балалар эшкә керешик!

**II.Узган дәрес материалын актуальләштерү. Слайд 1**

Слайдтагы җөмләләргә тыныш билгеләре куярга, төрен ачыкларга.

Бүген көн нинди?

Ай нинди матур күлмәк!

Хәзер татар теле дәресе булачак.

**III.Яңа дәрес материалын аңлату**

1. Укытучы **2 нче слайдтагы** хәйләле вакыйганы укый .Балалар **3 нче слайдтагы** рәсемне карыйлар, анда нәрсәләр ясалганлыкны ачыклыйлар. **4 нче слайдтагы** предметны һәм эш-хәрәкәтне белдергән сүзләрне укыйлар. Предметны белдергән, эш-хәрәкәтне белдергән сүзләрне аеру.
2. Укытучы тактага уртасында 1 һәм 2 сызык булган ике турыпочмаклык сыза. Турыпочмаклыклар астына тиешле сорауларны яза. Укучыларны бу тамгалар белән таныштыра. “Тиен сикерә” җөмләсен тактага яза һәм бу җөмләнең схемасын төзеп күрсәтә, аңлата.
3. Укучылар  **5 нче слайдтагы** күнегүне язмача эшлиләр. Бу күнегүдә предмет

исемнәре һәм эш-хәрәкәтне белдергән сүзләр рус телендә язылган ,

укучылар татарчасын язарга тиешләр.

1. **Динамик пауза- 6нчы слайд. “Шаян курчак”.**( Эш-хәрәкәтне белдергән сүзләргә игътибар юнәлтелә)

Бигрәк шаян курчак син,

Тик тормыйсың берчак син.

Чүгәлисең , торасың,

Башың уңга борасың.

Аннан сулга карыйсың

Һәм сикерә башлыйсың.

Башың артка ташлыйсың да

Әйләндерә башлыйсың.

Кулларың күтәрәсең,

Аннары төшерәсең.

Шул арада, син, иелеп,

Басарга өлгерәсең.

1. Яңа теманы ныгыту максатыннан мөстәкыйль эш тәкъдим ителә. **19 бит – 9нчы күнегү** Схемаларга карап предметны белдергән һәм эш-хәрәкәтне белдергән сүзләрдән җөмләләр төзергә. Уклар белән тоташтырабыз.
2. Хәзер балалар. Бер уен уйнап алабыз. Ярыш дисәк тә була. Менә шушы ике кесәгә бирелгән сүзләрне дөрес итеп тыгуыгызны сорыйм. Барыгыз да бирегә чыгыгыз.
3. **Йомгаклау. 7 нче слайд.**

Менә безнең дәресебез ахырына якынлашты.

- Әйдәгез үзебезнең эшебезне бәяләп карыйк әле балалар. Үзбәя.

- Бүгенге дәресебездә без ниләр эшләдек? Сезгә рәхәт булдымы? Сезгә дә күңеллеме?

Кояшыбызга күз салыйк әле. Карагыз балалар кояшыбыз көлеп тора. Димәк, ул безнең эшебездән канәгать. Мин дә бүгенге сезнең җавапларыгыздан бик канәгать. Һәрвакыт елмаеп яшәгез. Күңелегез һәрвакыт шат булсын. Рәхмәт сезгә. Мин сезгә истәлеккә кечкенә кояшлар таратам.